Ritratt: Unsplash .td_uid_2_60c19f8269de2_rand.td-a-rec-img{text-align:left}.td_uid_2_60c19f8269de2_rand.td-a-rec-img img{margin:0 auto 0 0} Il-Gvren ħabbar il-ftuħ ta' tliet kliniċi ġodda li se jkunu qegħdin joffru servizz ta' psikoterapija għall-anzjani fil-komunità u l-informal carers. Dawn il-kliniċi se jiftħu fiż-Żurrieq, Birkirkara u l-Imtarfa. Il-Ministru għall-Anzjani u l-Anzjanità Attiva Michael Farrugia ħabbar dan waqt konferenza tal-aħbarijiet li matulha tkellem dwar kif il-pandemija laqtet lill-anzjani. Huwa spjega li wara li raw li kien hemm żieda fl-anzjani li kellhom diffikultajiet minħabba l-pandemija nħasset il-ħtieġa li s-servizz jinfirex ukoll fil-komunità. Bil-ftuħ ta' dawn il-kliniċi, anzjani li għadhom jgħixu fil-komunità, se jkunu jistgħu jattendu sessjonijiet ta' psikoterapija b'xejn li qed jiġi offrut mid-Dipartiment għall-Anzjanità Attiva u Kura fil-Komunità. Minkejja li dawn il-kliniċi jinsabu fi tliet lokalitajiet, l-anzjani kollha jistgħu jagħmlu użu minn dan is-servizz. Il-psikoterapisti se jaħdmu bl-għan li residenti fi djar tal-anzjani, kif ukoll dawk li jgħixu fil-komunità, ikunu jistgħu jibbenefikaw kemm minn sessjonijiet individwali, kif ukoll minn sessjonijiet fi gruppi, skont il-ħtieġa. Għalkemm is-servizz ta' psikoterapija huwa primarjament immirat għall-anzjani li jgħixu fir-residenzi tal-anzjani u għal dawk li jgħixu fid-dar privata tagħhom, is-servizz fil-komunità se jkun miftuħ ukoll għall-qraba tal-anzjani. Dan it-tip ta' servizz huwa importanti għax permezz tiegħu, tkun qed tingħata wkoll għajnuna lill-qraba fid-diffikultajiet psikoloġiċi li jistgħu jiffaċċjaw. Wieħed jista' japplika għal dan is-servizz billi jimla applikazzjoni għas-servizzi tal-Anzjanità Attiva u Kura fil-Komunità u jiġi mmarkat is-servizz tal-psikoterapija. Din l-applikazzjoni tinsab fuq is-sit elettroniku activeageing.gov.mt, minn Ċentru Servizz Anzjan il-Belt, kif ukoll fil-kunsilli lokali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60c19f826a09a_rand.td-a-rec-img{text-align:left}.td_uid_3_60c19f826a09a_rand.td-a-rec-img img{margin:0 auto 0 0}